**Anexa 2 la OMIPE nr. 6163/19.12.2023**

**(Anexa nr. 3** **Declarația unică la GS aprobat prin OMIPE nr. 4003/2023)**

# **Program:** Tranziție Justă

**Prioritatea:** Atenuarea impactului socio-economic al tranziției la neutralitatea climatică

**Obiectiv specific:** A permite regiunilor și cetățenilor să facă față efectelor sociale, asupra ocupării forței de muncă, economice și de mediu ale tranziției către țintele energetice și climatice ale Uniunii pentru 2030 și o economie neutră din punct de vedere climatic a Uniunii până în 2050, în temeiul Acordului de la Paris. (FTJ)

Apel de proiecte:

Cod SMIS:

# **Declarație unică**

Subsemnatul/subsemnata <nume>, <prenume>, posesor al BI/CI, seria <seriaCI> nr. <nrCi>, CNP <CNP>, în calitate de <reprezentant/imputernicit> al <entitate>, cunoscând prevederile legale privind falsul în declarații și falsul intelectual, declar următoarele:

<solicitant> depune Cererea de finanțare cu titlul <titlu proiect>, depus în cadrul Apelului de proiecte <titlu apel>, lansat în cadrul programului <program>, prioritatea <prioritate>, obiectiv specific <obiectivSpecific> în calitate de <calitatea în proiect>, proiect pentru care va fi asigurată o contribuție proprie de <contributia proprie> lei, reprezentând <x>% din valoarea eligibilă a proiectului. (unde x% = se va calcula din datele introduse în Cererea de finanțare ca contribuție proprie din valoarea eligibilă a proiectului).

1. **Sunt respectate cerințele specifice de eligibilitate aplicabile proiectului și solicitantului, în condițiile și la termenele prevăzute în Ghidul solicitantului, după cum urmează:**
2. Solicitantul este o societate constituită în baza Legii societăților nr. 31/1990, republicată, cu modificările și completările ulterioare sau a Legii nr. 1/2005 privind organizarea și funcționarea cooperației, republicată, cu modificările și completările ulterioare.
3. Solicitantul a fost înființat cel târziu la data de 31 decembrie 2021, nu a avut activitatea suspendată temporar oricând în anul curent depunerii cererii de finanțare și în anul fiscal anterior deschiderii apelului în conformitate cu informațiile preluate de la Oficiul Național al Registrului Comerţului (ONRC).
4. Solicitantul nu reprezintă sucursale, agenții, reprezentanțe sau alte unități fără personalitate juridică.
5. Societatea a înregistrat profit din exploatare (>0 lei) în anul fiscal anterior deschiderii apelului de proiecte. Înțeleg că profitul din exploatare se referă la întreaga activitate a societății (i.e. indiferent de domeniul de activitate vizat de investiție) și îmi asum faptul că voi îndeplini acest criteriu și în etapa de contractare.
6. Solicitantul se încadrează în categoria întreprinderilor mici sau mijlocii, în conformitate cu prevederile Legii nr. 346/2004 privind stimularea înființării și dezvoltării IMM-urilor, cu modificările și completările ulterioare, precum și cu prevederile Anexei Definiția IMM la Regulamentul (UE) nr. 651/2014 al Comisiei din 17 iunie 2014 de declarare a anumitor categorii de ajutoare compatibile cu piața internă în aplicarea articolelor 107 și 108 din tratat, cu modificările si completările ulterioare. Înțeleg că este riscul ca în cazul în care se schimbă încadrarea în întreprindere mare, solicitantul nu mai este eligibil. De asemenea, în cazul în care în cadrul procesului de evaluare, selecție, contractare se încheie un an fiscal, voi actualiza informațiile legate de situațiile financiare, încadrarea în diferitele categorii de întreprinderi și voi reduce corespunzător intensitatea ajutorului de stat regional, acolo unde este cazul.
7. Solicitantul formează o *întreprindere unică*, în sensul Regulamentului (UE) nr. 1407/2013 al Comisiei din 18 decembrie 2013 privind aplicarea articolelor 107 și 108 din Tratatul privind funcționarea Uniunii Europene ajutoarelor de minimis, cu întreprinderile enumerate în *secțiunea Entitate juridică/Structura grupului* din Cererea de finanțare *[Dacă este cazul, enumerați în cererea de finanțare secțiunea Entitate juridică/Structura grupului, întreprinderile cu care solicitantul formează o întreprindere unică, precizând cel puțin denumirea și codul de identificare fiscală ale fiecăreia].*
8. Solicitantul și întreprinderile cu care acesta formează o întreprindere unică, în sensul Regulamentului (UE) nr. 1407/2013 al Comisiei din 18 decembrie 2013 privind aplicarea articolelor 107 și 108 din Tratatul privind funcționarea Uniunii Europene ajutoarelor de minimis, au beneficiat de ajutoare de stat (inclusiv ajutoare de minimis) în ultimii 3 ani fiscali înainte de data depunerii cererii de finanţare şi în anul curent depunerii cererii de finanţare, inclusiv până la data prezentei declarații, după cum sunt detaliate în *secțiunea Finanțări/Asistență acordată anterior* din Cererea de finanțare *[Dacă este cazul, precizați cel puțin data acordării ajutorului, valoarea ajutorului (EUR), furnizorul ajutorului, forma ajutorului, costuri finanțate,* *în cererea de finanțare secțiunea Finanțări/Asistență acordată anterior].*
9. Solicitantul a înregistrat un număr mediu de salariați de cel puțin 1, în anul fiscal anterior deschiderii apelului de proiecte. Păstrarea numărului mediu minim de salariați cel puțin la nivelul înregistrat în exercițiul financiar anterior deschiderii apelului de proiecte (condiție de eligibilitate aplicabilă pe tot parcursul perioadei de evaluare, selecție, contractare, implementare și respectiv pe perioada în care trebuie menținut caracterul durabil al investiției 3/5 ani, după caz de la efectuarea plății finale în cadrul contractului de finanțare sau în termenul prevăzut de ajutorul de stat, oricare intervine ultimul). Dacă în anul fiscal care se încheie pe parcursul proces ului de evaluare, selecție și contractare numărul mediu de salariați de minim 1 nu este menținut, proiectul se respinge de la finanțare.
10. Solicitantul se angajează să creeze numărul mediu minim de locuri de muncă/valoarea finanțării nerambursabile acordate în conformitate cu prevederile Ghidului solicitantului aplicabil și înțelege că pentru punctarea suplimentară în cadrul etapei de evaluare tehnică și financiară, numărul mediu minim de locuri de muncă respectiv trebuie depășit.
11. Solicitantul are capacitatea financiară de a asigura:
    1. contribuţia proprie la valoarea eligibilă a proiectului,
    2. finanţarea cheltuielilor neeligibile ale proiectului, unde este cazul
    3. costurile suplimentare ce pot apărea în implementare
    4. costurile de întreținere, operare și mentenanță a investiției pe toată durata de durabilitate a proiectului
    5. resursele financiare necesare implementării optime a proiectului în condiţiile rambursării ulterioare a cheltuielilor eligibile din instrumente structurale

În etapa de contractare, solicitantul se angajează că va prezenta următoarele:

a. scrisoarea de confort angajantă (emisă de instituție bancară) și/sau alte documente cu titlu probatoriu, respectiv un document din următoarele: extras de cont bancar, dovada unei linii/ contract de credit emise de bancă/ instituție financiar bancară, în conformitate cu Ghidul solicitantului prin care să se facă dovada posibilității solicitantului de a asigura cofinanțarea cheltuielilor eligibile/neeligibile/suplimentare, după caz Pentru proiectele care vor fi selectate in urma evaluării AM PTJ/OIPTJ această scrisoare va fi reconfirmată si prelungită, dacă este cazul.

b. solicitantul trebuie să facă dovada că nu are obligații de plată nete neachitate în termen, către bugetul consolidat al statului și respectiv bugetul local și nu are fapte înscrise în cazierul fiscal pentru toate punctele sale de lucru situate pe raza unor unități administrativ teritoriale diferite.

1. În etapa de evaluare, selecție și contractare, solicitantul se angajează că va prezenta următoarele:

a. o declarație pe proprie răspundere că, în anul fiscal care a intervenit pe parcursul procesului de evaluare, selecție și contractare sunt îndeplinite următoarele criterii de eligibilitate:

-numărul minim mediu de salariați obligatoriu;

-profit din exploatare >0;

-nu a avut activitatea suspendată în anul fiscal respectiv;

-neîncadrarea solicitantului în categoria întreprinderilor în dificultate;

-înregistrarea unui număr mediu de salariați, care să nu difere în minus, față de valoarea înregistrată în anul fiscal anterior deschiderii apelului de proiecte, după cum urmează [[1]](#footnote-1) :

- cu nu mai mult de 20% pentru categoria microîntreprindere;

- cu nu mai mult de 15% pentru categoria întreprindere mică;

- cu nu mai mult de 10% pentru categoria întreprindere mijlocie.

În cazul în care solicitantul înregistrează un număr mediu de salariați mai mare decât cel din anul fiscal anterior fiscal încheiat inainte de deschiderea apelului de proiecte, proiectul râmâne eligibil, însă aceste locurile de muncă nu pot fi asociate investiției inițiale finanțate prin apelul de proiecte. În cazul în care pe parcursul procesului de evaluare, selecție și contractare intervin mai mulți ani fiscali, condițiile de mai sus trebuie respectate pentru fiecare dintre ani. Angajamentul solicitantului cu privire la numărul de locuri de muncă nou create se va actualiza, în etapa de contractare prin raportare la numărul mediu de salariați din anul anterior etapei respective, cu menținerea cuantumului inițial asumat privind numărul de locuri de muncă nou create, menținându-se baza referitoare la numărul mediu de angajați din anul fiscal anterior etapei de contractare. Indicatorul este pentru anul fiscal anterior depunerii cererii de finanțare.

Solicitantul se regăsește în următoarele situații:

1. a) în cazul solicitantului pentru care au fost stabilite debite în sarcina sa, ca urmare a măsurilor legale întreprinse de autoritatea de management, acesta va putea încheia contractul de finanţare în următoarele situaţii:
2. recunoaşte debitul stabilit în sarcina sa de autoritatea de management pentru PTJ şi îl achită integral, ataşând dovezi în acest sens, cu excepția proiectelor aflate în implementare, pentru care recunoaşte debitul stabilit şi îl achită integral sau îşi exprimă acordul cu privire la stingerea acestuia din valoarea cererilor de rambursare ulterioare, aferente proiectului în cadrul căruia a fost constatat.
3. a contestat în instanță notificările/ procesele-verbale/ notele de constatare a unor debite și, prin decizie a instanțelor de judecată, acestea au fost suspendate de la executare, anexând dovezi în acest sens.

Situațiile de la punctele i. și ii. de mai sus nu se aplică contractelor de finanțare pentru care s-a acordat ajutor de stat/de minimis; în acest caz, deciziile de recuperare a ajutoarelor de stat trebuie să fie executate și creanțele recuperate integral.

b) și-a achitat obligaţiile de plată nete către bugetul de stat și respectiv bugetul local în cuantumul stabilit de legislația în vigoare.

c)deține dreptul legal de a desfășura activitățile prevăzute în cadrul proiectului.

1. Solicitantul declară că la data depunerii cererii de finanțare, pe parcursul perioadei de evaluare, selecție, contractare și implementare, precum și pe perioada de minimum 3 ani/5 ani (după caz) de la data previzionată pentru efectuarea plății finale în cadrul proiectului sau în termenul prevăzut de normele privind ajutorul de stat, oricare intervine ultimul, solicitantul deține cu respectarea dispozițiilor Ordonanței de urgență a Guvernului nr. 23/2023 privind instituirea unor măsuri de simplificare şi digitalizare pentru gestionarea fondurilor europene aferente Politicii de coeziune 2021-2027, cu modificările și completările ulterioare, un drept asupra imobilului, obiect al proiectului identificat ca locul de implementare a proiectului, în condițiile prevăzute de ghidul solicitantului cu privire la tipurile de proiecte ce pot fi finanțate, cu privire la necesitatea obținerii autorizației de construire, după caz, în conformitate cu prevederile Legii nr. 50/1991 privind autorizarea executării lucrărilor de construcție, republicată, cu modificările și completările ulterioare.

Pentru proiectele de investiții pentru care este necesară obținerea autorizației de construire, solicitantul are obligația, în etapa de contractare, respectiv nu mai târziu de semnarea contractului de finanțare/emiterea deciziei de finanțare, de a face dovada unui drept real principal asupra bunurilor imobile care fac obiectul cererii de finanțare, în condițiile stabilite de prezentul ghid. În situația în care, în etapa de contractare, beneficiarul nu demonstrează că este titularul dreptului real principal, cererea de finanțare este respinsă. În acest caz, drepturile asociate proiectului se dovedesc la data depunerii cererii de finanțare, pe parcursul perioadei de evaluare, selecție, contractare și implementare și se mențin inclusiv pe perioada de implementare și respectiv pe perioada demonstrării caracterului durabil al operațiunii, respectiv pe o perioadă de 3/5 ani de la plata finală sau în termenul prevăzut de ajutorul de stat, oricare intervine ultimul.

Pentru proiectele de investiții pentru care nu este necesară obținerea autorizației de construire, precum și pentru proiectele care vizează exclusiv achiziția de servicii și/sau dotări, solicitantul are obligația, în condițiile și la termenele din prezentul ghid, în etapa de contractare, respectiv nu mai târziu de semnarea contractului de finanțare/emiterea deciziei de finanțare, de a face dovada unui drept real sau a unui drept de folosință care rezultă din contracte de închiriere sau de comodat asupra bunurilor imobile care fac obiectul cererii de finanțare și/sau asupra bunurilor imobile care constituie locația/locațiile de implementare a proiectului. În situația în care, în etapa de contractare, beneficiarul nu demonstrează că este titularul dreptului real sau al unui drept de folosință care rezultă din contracte de închiriere sau de comodat, cererea de finanțare este respinsă. In acest caz , solicitantul declară că urmează să dețină drepturile asociate imobilului necesare implementării proiectului și asigurării caracterului durabil, și că respectă regimul juridic aferent sarcinilor, prin raportare la legislația în vigoare, la data demarării etapei de contractare. Cu toate acestea locul de implementare trebuie identificat în cadrul cererii de finanțare și trebuie să fie adecvat proiectului conform ghidului solicitantului. Astfel, pentru proiectele care implică extindere/diversificare de activitate, la depunerea cererii de finanțare, solicitantul trebuie să aibă deja locul de implementare a proiectului înregistrat ca sediu principal sau secundar în zona vizată de apel și acesta trebuie să fie adecvat pentru implementarea proiectului, prin urmare și drepturile asociate acestuia trebuie demonstrate începând cu data depunerii cererii de finanțare.

Pentru toate situațiile , imobilul (teren și/sau clădiri) nu face obiectul unor litigii având ca obiect dreptul invocat de către solicitant pentru realizarea proiectului, aflate în curs de soluţionare la instanţele judecătoreşti; nu face obiectul revendicărilor potrivit unor legi speciale în materie sau dreptului comun.

1. Înțeleg că dreptul de proprietate, respectiv drepturile asociate proiectelor de investiții pentru care este necesară obținerea autorizației de construire, trebuie să îndeplinească, în mod cumulativ, nu mai târziu de semnarea contractului de finanțare, după caz, următoarele condiții:

a) să fie libere de orice sarcini sau interdicții incompatibile cu realizarea activităților proiectului;

b) să nu facă obiectul unor garanții, cesionări și nici a unei alte forme de sarcini care ar putea afecta dreptul invocat;

c) să nu facă obiectul unor litigii având ca obiect dreptul invocat de către solicitant pentru realizarea proiectului, aflate în curs de soluționare la instanțele judecătorești;

d) să nu facă obiectul revendicărilor potrivit unor legi speciale în materie sau dreptului comun.

Garanțiile reale asupra imobilelor (e.g. ipoteca) sunt, în accepțiunea prezentului ghid, incompatibile cu realizarea proiectelor de investiții în cadrul PTJ[[2]](#footnote-2).

1. Acolo unde este cazul, înțeleg că ulterior semnării contractului de finanțare pentru proiectele de investiții pentru care este necesară obținerea autorizației de construire, aflate în perioada de implementare, respectiv în perioada în care este asigurat caracterul durabil al proiectului, în condițiile art. 65 din Regulamentul (UE) 2021/1.060, cu modificările și completările ulterioare, nu pot fi stabilite limite ale dreptului invocat care să fie incompatibile cu realizarea activităților proiectului, pentru bunurile imobile care fac obiectul cererii de finanțare decât în limitele stricte ale prevederilor contractului de finanțare.
2. Acolo unde este cazul, înțeleg că pentru proiectele de investiții pentru care nu este necesară obținerea autorizației de construire, aflate în perioada de implementare, respectiv în perioada în care este asigurat caracterul durabil al proiectului, în condițiile art. 65 din Regulamentul (UE) 2021/1.060, cu modificările și completările ulterioare, nu pot fi stabilite limite ale dreptului invocat care să fie incompatibile cu realizarea activităților proiectului, pentru bunurile imobile care fac obiectul cererii de finanțare și/sau bunurile imobile care constituie locația/locațiile de implementare a proiectului decât în limitele stricte ale prevederilor contractului de finanțare.
3. Investiţia nu vizează unul din domeniile de activitate excluse de la finanțare așa cum sunt menționate în Schema de măsuri de ajutor de stat și de minimis aplicabilă apelului de proiecte în cadrul căruia a fost depus proiectul.
4. La depunerea cererii de finanțare, solicitantul are deja domeniul/domeniile de activitate eligibile vizat/e de investiție, înscris/e în obiectul de activitate (conform certificatului constatator ORC), indiferent dacă reprezintă activitatea principală sau secundară a întreprinderii.
5. La depunerea cererii de finanțare, solicitantul are deja domeniul/domeniile de activitate eligibile vizat/e de investiție, autorizat/e la sediul (principal sau secundar) identificat ca loc de implementare a proiectului. Domeniul/domeniile de activitate trebuie declarat/e și autorizat/e distinct la locul de implementare a proiectului. Prin excepție, în cazul unei cereri de finanțare care presupune înființarea unui sediu secundar (punct de lucru) ori activarea într-un nou domeniu de activitate ca urmare a realizării investiției, solicitantul se va angaja (prin declarația unică) ca, până la finalizarea implementării proiectului, să înregistreze locul de implementare ca punct de lucru.
6. Proiectul nu se încadrează în situațiile de excludere conform art. 1 coroborat cu art. 13 din Regulamentul (UE) nr. 651/2014 al Comisiei Europene din 17 iunie 2014 de declarare a anumitor categorii de ajutoare compatibile cu piața internă în aplicarea articolelor 107 și 108 din tratat, cu modificările şi completările ulterioare.
7. Proiectul nu vizează domeniile de activitate și tipurile de activități prevăzute de dispozițiile art. 1 al Regulamentului (UE) nr. 1407/2013 privind aplicarea articolelor 107 și 108 din Tratatul privind funcționarea Uniunii Europene ajutoarelor de minimis.
8. Proiectul nu are ca activitate producția sau comerțul cu armament, muniție și material de război, în conformitate cu prevederile art.346 din Tratatul privind funcționarea Uniunii Europene.
9. Proiectul nu are ca activitate producția de energie regenerabilă din biomasă și/sau alte domenii excluse in conformitate cu prevederile ghidului aplicabil.
10. Cererea de finanțare include tipuri de investiții eligibile potrivit Ghidului solicitantului aplicabil. Investițiile propuse trebuie să implice investiții productive și să demonstreze crearea de noi locuri de muncă durabile. Proiectul trebuie să conducă la crearea de noi locuri de muncă, direct legate de investiția finanțată, ce trebuie menținute pe o perioadă de cel puțin 3/5 ani, după caz, de la plata finală în cadrul proiectului sau in termenul prevăzut de ajutorul de stat, oricare intervine ultimul, în zona vizată de apel.
11. Investiția ce face obiectul cererii de finanțare constituie investiție inițială, în conformitate cu prevederile Regulamentului (UE) nr. 651/2014 al Comisiei din 17 iunie 2014, de declarare a anumitor categorii de ajutoare compatibile cu piața internă în aplicarea articolelor 107 și 108 din tratat, cu modificările și completările ulterioare, respectiv se încadrează în una sau mai multe din următoarele categorii:
12. crearea unei unități noi de producție și/sau servicii
13. extinderea capacității unei unități existente
14. diversificarea producției unei unități prin produse/servicii care nu au fost fabricate/prestate anterior în unitate
15. o schimbare fundamentală a procesului general de producție a produsului (produselor) sau a prestării generale a serviciului (serviciilor) vizat(e) de investiția în unitate, în sensul prezentului ghid, cu scopul reconversiei economice pentru o economie verde;

Investiția inițială trebuie menținută în zona vizată de apel pe toată perioadă de implementare și durabilitate stipulată în contractul de finanțare, fiind permisă doar utilizarea ocazională în afara acestei zone (ex. utilizarea ocazională a echipamentelor mobile achiziționate prin proiect).

1. Orice investiție inițială demarată de același beneficiar (la nivel de grup) într-un interval de trei ani de la data de începere a lucrărilor la o altă investiție care beneficiază de ajutor în aceeași regiune de nivel 3 din Nomenclatorul comun al unităților teritoriale de statistică, este considerată ca făcând parte dintr-un proiect unic de investiții. În cazul în care un astfel de proiect unic de investiții este un proiect mare de investiții, valoarea totală a ajutoarelor pentru proiectul unic de investiții nu depășește valoarea ajutorului ajustat pentru proiecte mari de investiții.

Solicitantul, inclusiv toate entitățile cu care formează un grup de firme (dacă este cazul), nu au efectuat o relocare către unitatea în care urmează să aibă loc investiția inițială pentru care se solicită ajutorul, în cei doi ani anteriori depunerii cererii de finanțare, în conformitate cu prevederile Regulamentului (UE) nr. 651/2014 al Comisiei, de declarare a anumitor categorii de ajutoare compatibile cu piața internă în aplicarea articolelor 107 și 108 din tratat, cu modificările și completările ulterioare.

Relocare înseamnă transferul unei activități identice sau similare sau a unei părţi a acesteia de la o unitate a uneia dintre părţile contractante la Acordul privind SEE (unitatea iniţială) către unitatea unei alte părţi contractante la Acordul privind SEE unde are loc investiția care beneficiază de ajutor (unitatea care beneficiază de ajutor). Există un transfer în cazul în care produsul sau serviciul de la unitatea iniţială și de la unitatea care beneficiază de ajutor au cel puţin parţial aceleași scopuri, îndeplinesc cerințele sau necesitățile aceluiași tip de clienţi și se pierd locuri de muncă în activităţi identice sau similare la una din unităţile iniţiale ale beneficiarului din SEE. Se consideră transfer al unei activități identice sau similare sau al unei părți a acesteia către unitatea în care urmează să aibă loc investiția inițială pentru care se solicită ajutorul, în cei doi ani anteriori depunerii cererii de finanțare. De asemenea, acesta se angajează că nu va face acest lucru pentru întreaga perioadă de durabilitate a investiției.

1. Investiția ce face obiectul cererii de finanțare nu a fost demarată înainte de depunerea cererii de finanțare.
2. Investiția ce face obiectul cererii de finanțare nu constă în simpla înlocuire a unor active.
3. La depunerea cererii de finanțare, solicitantul are deja locul de implementare a proiectului înregistrat ca sediu principal sau secundar în zona vizată de apel și acesta este adecvat pentru implementarea proiectului. Prin excepție, în situația unei cereri de finanțare care presupune înființarea unui sediu secundar ca urmare a realizării investiției, solicitantul se angajează ca, până la finalizarea implementării proiectului, să înregistreze locul de implementare ca sediu principal/secundar în zona vizată de apel. În acest ultim caz, sunt eligibile doar proiectele de investiții care nu presupun doar achiziție de echipamente sau dotări.
4. Până la finalizarea implementării proiectului, solicitantul trebuie să înregistreze fiscal locul de implementare a proiectului și a echipamentelor în zona vizată de apel, în conformitate cu prevederile legale aplicabile.. Locul de implementare este adecvat pentru realizarea proiectului.
5. Proiectul nu include activități care au făcut sau ar fi trebuit să facă obiectul unei proceduri de recuperare în urma transferului unei activități de producție în afara zonei vizate de apel și nu include activități/investiții asupra unor obiective de investiție aflate în perioada de durabilitate/ de garanție a altor finanțări europene și/sau de la bugetul de stat.
6. Acolo unde este cazul, proiectul prevede asigurarea imunizării la schimbările climatice a investițiilor în infrastructură care au o durată de viață preconizată de cel puțin cinci ani, în conformitate cu Orientările tehnice referitoare la imunizarea infrastructurii la schimbările climatice în perioada 2021 - 2027 (2021/C 373/01).
7. Proiectul nu include activități care fac în mod direct obiectul unui aviz motivat al Comisiei cu privire la o încălcare în temeiul art. 258 din TFUE care pune în pericol legalitatea și regularitatea cheltuielilor sau desfășurarea acestuia.
8. Proiectul respectă reglementările naţionale şi comunitare privind eligibilitatea cheltuielilor, promovarea egalităţii de şanse şi politica nediscriminatorie; dezvoltarea durabilă, tehnologia informaţiei; achiziţiile publice, dacă este cazul; informare şi publicitate; ajutorul de stat precum şi orice alte prevederi legale aplicabile fondurilor europene structurale și de investiții, dupa caz.
9. Pentru proiectul care implică execuția de lucrări de construcții, indiferent dacă se supun sau nu autorizării, proiectul nu a mai beneficiat de finanțare publică în ultimii 5 ani înainte de data depunerii cererii de finanţare, pentru același tip de costuri eligibile asociate acelorași intervenții realizate asupra aceleiași infrastructuri/ aceluiaşi segment de infrastructură şi nu beneficiază de fonduri publice din alte surse de finanțare (în cazul proiectului propus prin cererea de finanțare care implică execuția de lucrări de construcții, indiferent dacă se supun sau nu autorizării).
10. Acolo unde este cazul, pentru apelul de proiecte dedicat ITI Valea Jiului, proiectul propus contribuie la Strategia de dezvoltare economică, socială și de mediu a Văii Jiului, pentru perioada 2022-2030, aprobată prin HG 901/2022, cu îndeplinirea celorlalte condiții de eligibilitate, conformitate si de evaluare.
11. Valoarea finanțării nerambursabile solicitate prin proiect se încadrează în limitele minime și maxime aplicabile apelului de proiecte, în conformitate cu prevederile Ghidului solicitantului.
12. Intensitatea ajutorului de stat regional nu depășește limita maximă aplicabilă categoriei de IMM și apelului în cadrul căruia este depusă cererea de finanțare, potrivit prevederilor Ghidului solicitantului.
13. Intensitatea ajutorului de minimis nu depășește limita maximă aplicabilă, potrivit prevederilor Ghidului solicitantului.
14. Dacă proiectul presupune realizarea unei investiții inițiale legate de diversificarea unei unități existente, costurile eligibile trebuie să depășească cu cel puţin 200% valoarea contabilă a activelor reutilizate, astfel cum au fost înregistrate în exerciţiul financiar ce precede începerea lucrărilor.
15. Dacă proiectul include și investiții în active necorporale, valoarea eligibilă nu poate depăși 5% din valoarea eligibilă a activelor corporale ce fac obiectul proiectului, cu excepția situațiilor în care activitatea pentru care se realizează investiția inițială este în domeniul IT&C, unde procentul privind valoarea eligibilă a activelor necorporale poate crește până la maximum 10% din valoarea eligibilă a activelor corporale. Activele necorporale trebuie să îndeplinească inclusiv următoarele condiții cumulative :

* trebuie să fie utilizate exclusiv în cadrul unității care primește ajutorul;
* trebuie sa fie utilizate exclusiv in scopul proiectului;
* trebuie să fie amortizabile;
* trebuie să fie achiziționate în condițiile pieței de la terți care nu au legături cu cumpărătorul (beneficiarul ajutorului);
* trebuie să fie incluse în activele întreprinderii care beneficiază de ajutor și trebuie să rămână asociate proiectului pentru care s-a acordat ajutorul pe o perioadă de minimum trei ani, de la data efectuării plății finale în cadrul proiectului.

1. Dacă proiectul include cheltuieli cu serviciile de consultanță finanțabile prin ajutor de minimis, valoarea eligibilă nu poate depăși 7% din valoarea eligibilă totală a investiției.
2. În cadrul acestui apel de proiecte activitatea de bază va include investiții în active corporale finanțabile prin ajutor de stat regional și va reprezenta 85% din bugetul costurilor totale eligibile ale proiectului.
3. Bugetul estimat alocat activității de baza sau pachetului de activități de bază reprezintă minimum 85% din bugetul eligibil al proiectului, activitatea de bază incluzând investițiile în active corporale finanțabile prin ajutor de stat regional.
4. Valoarea eligibilă aferentă componentei finanțabile prin ajutor de minimis nu poate depăși 10% din valoarea eligibilă totală a investiției.
5. Proiectul respectă legislația națională și comunitară în domeniile egalității de șanse, de gen, nediscriminare, accesibilitate, dezvoltare durabilă, eficiență energetică, imunizare la schimbările climatice. Solicitantul se află în următoarele situații începând cu data depunerii cererii de finanțare, pe perioada de verificare şi contractare:
6. deține dreptul legal de a desfășura activitățile prevăzute în cadrul proiectului, conform prevederilor legale în vigoare, inclusiv să se angajeze că realizează toate demersurile necesare pentru obținerea tuturor avizelor/acordurilor/autorizațiilor necesare realizării proiectului, punerii în funcțiune și operării acestuia.
7. Se angajează, prin reprezentantul său legal, sub incidența prevederilor din dreptul penal și civil, în special cele care privesc falsul în declarații și falsul intelectual, că îndeplinește condițiile de eligibilitate prevăzute în cadrul prezentului ghid, pentru apelul de proiecte selectat și ca, în situația în care proiectul va fi admis la finanțare, va prezenta toate documente justificative prin care va face dovada îndeplinirii criteriilor de eligibilitate, în caz contrar cererea de finanțare va fi respinsă la finanțare.
8. a luat la cunoștință, prin reprezentantul său legal, asupra tuturor condițiilor și criteriilor de eligibilitate, evaluare și selecție prevăzute în cadrul prezentului ghid, pentru apelul selectat, asumându-și riscul respingerii de la finanțare a proiectului în cazul neîndeplinirii acestora.
9. **Organizația/reprezentantul nu se află în niciuna din situațiile de excludere prevăzute de legislația aplicabilă, respectiv Ghidul solicitantului:**
10. Solicitantul și/sau reprezentantul său legal, după caz, nu se află în niciuna din situațiile de excludere de mai jos:
    1. Se află în stare de faliment/ insolvenţă sau face obiectul unei proceduri de lichidare sau de administrare judiciară, a încheiat acorduri cu creditorii (în procedurile anterior menţionate), şi-a suspendat activitatea economică sau face obiectul unei proceduri în urma acestor situaţii sau se află în situaţii similare în urma unei proceduri de aceeaşi natură prevăzute de legislaţia sau de reglementările naţionale;
    2. Face obiectul unei proceduri legale pentru declararea sa într-una din situațiile de la punctul a.;
    3. Este subiectul unei decizii de recuperare a unui ajutor de stat ce nu a fost deja executată și creanța nu a fost integral recuperată, anexându-se dovezi în acest sens;
    4. a primit ajutor pentru salvare și nu a rambursat încă împrumutul sau nu a încetat garanția sau a primit ajutoare pentru restructurare și face încă obiectul unui plan de restructurare
    5. Este în dificultate, în conformitate cu prevederile Regulamentului (UE) nr. 651/2014 al Comisiei din 17 iunie 2014 de declarare a anumitor categorii de ajutoare compatibile cu piața internă în aplicarea articolelor 107 și 108 din tratat, cu modificările și completările ulterioare și anume:
       1. *În cazul unei societăţi comerciale cu răspundere limitată (alta decât un IMM care există de cel puţin 3 ani sau, în sensul eligibilităţii pentru ajutor pentru finanţare de risc, un IMM care îndeplinește condiţia prevăzută la articolul 21 alineatul (3) litera (b) din regulament și care se califică pentru investiţii pentru finanţare de risc în urma unui proces de diligenţă efectuat de un intermediar financiar selectat), atunci când mai mult de jumătate din capitalul său social subscris a dispărut din cauza pierderilor acumulate. Această situaţie survine atunci când deducerea pierderilor acumulate din rezerve (și din toate celelalte elemente considerate în general ca făcând parte din fondurile proprii ale societăţii) conduce la un rezultat negativ care depășește jumătate din capitalul social subscris. În sensul acestei dispoziţii, „societate cu răspundere limitată” se referă în special la tipurile de societăţi comerciale menţionate în anexa I la Directiva nr. 2013/34/UE a Parlamentului European și a Consiliului, iar „capital social” include, dacă este cazul, orice capital suplimentar.*
       2. *În cazul unei societăţi comerciale în care cel puţin unii dintre asociaţi au răspundere nelimitată pentru creanţele societăţii [alta decât un IMM care există de cel puţin trei ani sau, în sensul eligibilităţii pentru ajutor pentru finanţare de risc, un IMM care îndeplinește condiţia prevăzută la art. 21 alin (3) litera (b) din regulament și care se califică pentru investiţii pentru finanţare de risc în urma unui proces de diligenţă efectuat de un intermediar financiar selectat], atunci când mai mult de jumătate din capitalul propriu așa cum reiese din contabilitatea societăţii a dispărut din cauza pierderilor acumulate. În sensul prezentei dispoziţii, „o societate comercială în care cel puţin unii dintre asociaţi au răspundere nelimitată pentru creanţele societăţii” se referă în special la acele tipuri de societăţi menţionate în anexa II la Directiva nr. 2013/34/UE.*
       3. *Atunci când întreprinderea face obiectul unei proceduri colective de insolvenţă sau îndeplinește criteriile prevăzute în dreptul intern pentru ca o procedură colectivă de insolvenţă să fie deschisă la cererea creditorilor săi.*
       4. *Atunci când întreprinderea a primit ajutor pentru salvare și nu a rambursat încă împrumutul sau nu a încetat garanţia sau a primit ajutoare pentru restructurare și face încă obiectul unui plan de restructurare.*
       5. *În cazul unei întreprinderi care nu este un IMM, atunci când, în ultimii doi ani: 1. raportul datorii/capitaluri proprii al întreprinderii este mai mare de 7,5; și 2. capacitatea de acoperire a dobânzilor calculată pe baza EBITDA se situează sub valoarea 1,0.*
    6. A fost găsit vinovat, printr-o hotărâre judecătorească definitivă, pentru comiterea unei fraude/ infracțiuni referitoare la obţinerea şi utilizarea fondurilor europene şi/sau a fondurilor publice naţionale aferente acestora, în conformitate cu prevederile Codului Penal aprobat prin Legea nr. 286/2009, cu modificările și completările ulterioare.
11. Solicitantul și/sau reprezentantul legal său legal nu se află în niciuna din situațiile de excludere de mai jos:
12. este subiectul unui conflict de interese, definit în conformitate cu prevederile naționale/comunitare în vigoare, sau se află într-o situație care are sau poate avea ca efect compromiterea obiectivității și imparțialității procesului de evaluare, selecție, contractare și implementare a proiectului;
13. se află în situația de a induce grav în eroare autoritatea de management și/sau prepușii acesteia, sau comisiile de evaluare și selecție, prin furnizarea de informații incorecte în cadrul prezentului apel de proiecte sau al altor apeluri de proiecte derulate pentru finanțare în cadrul PTJ;
14. se află în situația de a încerca/de a fi încercat să obțină informații confidențiale sau să influențeze comisiile de evaluare și selecție sau Autoritatea de Management și/sau prepușii acesteia pe parcursul procesului de evaluare și selecție a prezentului apel de proiecte sau a altor apeluri de proiecte derulate în cadrul PTJ;
15. să fi suferit condamnări definitive în cauze referitoare la obţinerea şi utilizarea fondurilor europene şi/sau a fondurilor publice naţionale aferente acestora, inclusiv condamnări definitive datorate unei conduite profesionale îndreptate împotriva legii, decizie formulată de o autoritate de judecată ce are forță de res judicata;
16. **Mă angajez ca organizația pe care o reprezint:**
17. Să nu utilizeze sprijinul primit pentru finanțarea de intervenții excluse din domeniul de aplicare al Fondului vizat de intervenție (Regulamentul (UE) nr. 1056/2021, art. 63, 64, 65 și 66 din Regulamentul (UE) nr. 1060/2021, Capitolul III Norme de eligibilitate, Ghidul solicitantului).
18. Să asigure contribuţia proprie declarată în secțiunea aferentă din Cererea de Finanțare.
19. Să finanţeze toate costurile, inclusiv costurile neeligibile și suplimentare (după caz), aferente proiectului.
20. Să asigure resursele financiare necesare implementării optime a proiectului în condiţiile rambursării ulterioare a cheltuielilor eligibile din fondurile Uniunii.
21. Să asigure folosința echipamentelor şi bunurilor achiziţionate prin proiect, pentru scopul declarat în proiect.
22. Să prezinte, la momentul contractării, la cererea AM/OIPTJ, toate documentele necesare pentru a dovedi îndeplinirea condițiilor de eligibilitate, în conformitate cu Ghidul solicitantului.
23. În cazul în care au fost demarate activităţi înainte de depunerea proiectului (altele decât demararea lucrărilor de construcții), eventualele proceduri de achiziţii publice aferente acestor activităţi au respectat legislaţia privind achiziţiile publice.
24. În cazul obținerii finanțării, să respecte toate cerințele privind caracterul durabil al proiectului, așa cum sunt specificate în Ghidul solicitantului și în conformitate cu prevederile art. 65 din Regulamentul (UE) nr. 1060/2021.
25. Să respecte, pe durata pregătirii şi implementării proiectului, prevederile legislaţiei europene şi naţionale în domeniul dezvoltării durabile, inclusiv DNSH, imunizarea la schimbări climatice, egalităţii de şanse, şi nediscriminării, egalităţii de gen, GDPR, Carta drepturilor fundamentale a Uniunii Europene, Convenția ONU privind Drepturile Persoanelor cu Handicap, ajutorului de stat și/sau minimis (acolo unde este cazul), precum și dreptul aplicabil al Uniunii din domeniul spălării banilor, al finanțării terorismului, al evitării obligațiilor fiscale, al fraudei fiscale sau al evaziunii fiscale.
26. Înțeleg că, în cazul nerespectării condițiilor de eligibilitate conform Ghidului solicitantului, oricând pe perioada procesului de evaluare, selecție și contractare, cererea de finanțare va fi respinsă.
27. Să iau toate măsurile pentru respectarea regulilor privind evitarea conflictului de interese, în conformitate cu reglementările europene și naționale în vigoare.
28. Alte cerințe specifice pentru fiecare apel de proiecte:
    1. Să asigure sustenabilitatea financiară a investiției, respectiv de a acoperi costurile de întreținere, operare și mentenanță a investiției din proiectul ce face obiectul prezentei cereri de finanțare pe toată durata de durabilitate a contractului de finanțare.
    2. Să menţină proprietatea facilităţilor construite/ modernizate/ extinse (unde este cazul), a bunurilor achiziţionate şi natura activităţii pentru care s-a acordat finanţare şi să nu ipotecheze, cu excepția situațiilor prevăzute în contractul de finanțare, pe o perioadă de timp cel puțin egală cu perioada de timp specificată în Ghidul solicitantului.
    3. Să respecte toate cerințele privind sustenabilitatea proiectului, așa cum sunt specificate în Ghidul solicitantului și descrise în cererea de finanțare.
    4. Să creeze numărul de noi locuri de muncă suplimentare celor minim obligatorii conform prevederilor Ghidului solicitantului, pentru care se acordă punctaj în cadrul evaluării tehnice și financiare.
    5. Să consulte AJOFM în procesul de recrutare, în vederea angajării de persoane afectate de procesul de tranziție, pentru toate locurile de muncă create prin proiect, precum și angajarea de persoane din categoriile de lucrătorii defavorizați, extrem de defavorizați și a lucrătorilor cu handicap. De asemenea, mai pot fi consultate și alte instituții și/sau organizații cu profil social care pot furniza informații legate de identificarea persoanelor defavorizate de la nivel local, cu mențiunea demonstrării derulării procesului de consultare.
    6. Să creeze locuri de muncă care vizează persoane cu domiciliu/reședinta în zona vizată de apel, cel puțin 75% din totalul locurilor de muncă create prin proiect.
    7. Să mențină numărul mediu anual de salariați atins prin proiect, pe toată perioada rămasă din perioada de durabilitate a proiectului (i.e. 3/5 ani, după caz, de la realizarea plății finale în cadrul contractului de finanțare sau în termenul prevăzut de ajutorul de stat, oricare intervine ultimul).
    8. Să menţină investiția inițială în zona vizată de apel pe toată perioadă de implementare și durabilitate stipulată în contractul de finanțare, fiind permisă doar utilizarea ocazională în afara acestei zone (e.g utilizarea ocazională a echipamentelor mobile achiziționate prin proiect).
    9. Să înregistreze fiscal locul de implementare a proiectului și a echipamentelor în zona vizată de apel, în conformitate cu prevederile legale aplicabile, până la finalizarea implementării proiectului.
    10. Să respecte toate criteriile de eligibilitate începând cu data depunerii cererii de finanţare, pe tot parcursul procesului de evaluare, selecție și contractare, implementare precum și pe perioada de durabilitate a proiectului, în condițiile stipulate în contractul de finanţare și în Ghidul solicitantului
    11. Să fie completate toate secțiunile aplicabile cererii de finanțare pentru specificul apelului de proiecte cu datele solicitate în Ghidul solicitantului.
    12. Acolo unde există formate standard pentru anexe, acestea să respecte modelul din Ghidul solicitantului, să fie completate şi semnate conform respectivelor formate, iar informațiile prezentate să fie corecte.
    13. Înțeleg că, în cazul nerespectării condițiilor de eligibilitate, oricând pe perioada de implementare și durabilitate a proiectului, contractul poate fi reziliat iar finanțarea nerambursabilă recuperată în condițiile prevederilor contractului de finanțare.
    14. Înțeleg că, ulterior contractării proiectului, modificarea proiectului, a cererii de finanțare sau a oricăror elemente care au stat la baza verificării respectării condițiilor de acordare a finanțării, este permisă numai în condițiile stricte ale prevederilor contractuale, cu respectarea legislaţiei în vigoare.
29. TVA declarată în cadrul operațiunii a fi eligibilă pentru finanțare din fonduri europene nu a fost și nu va fi solicitată la rambursare conform legislației naționale în domeniul fiscal, pentru a respecta prevederile Regulamentului (UE, Euratom) 2018/1046 al Parlamentului European și al Consiliului din 18 iulie 2018 privind normele financiare aplicabile bugetului general al Uniunii, de modificare a Regulamentelor (UE) nr. 1296/2013, (UE) nr. 1301/2013, (UE) nr. 1303/2013, (UE) nr. 1304/2013, (UE) nr. 1316/2013, (UE) nr. 223/2014, (UE) nr. 283/2014 și a Deciziei nr. 541/2014/UE și de abrogare a Regulamentului (UE, Euratom) nr. 966/2012, cu modificările și completările ulterioare, în ceea ce privește evitarea dublei-finanțări.
30. Înțeleg că, odată cu transmiterea cererii de finanțare și/sau completarea declarației unice îmi exprim acordul cu privire la utilizarea şi prelucrarea datelor cu caracter personal de către autoritatea de management sau orice altă structura cu responsabilități în gestiunea și controlul fondurilor europene, în cadrul procesului de evaluare și contractare și în cadrul verificărilor de management/audit/control, în scopul îndeplinirii activităților specifice, cu respectarea prevederilor legale.
31. Declar că am luat la cunoștință că în etapa de contractare am obligația să fac dovada tuturor celor declarate prin prezenta Declarație, sub sancțiunea respingerii cererii de finanțare
32. Confirm îndeplinirea tuturor condițiilor de eligibilitate, inclusiv a condițiilor de evitare a dublei finanțări, conflictelor de interese, situație de întreprindere în dificultate/faliment, ajutor de stat/minimis, eligibilitate TVA, plata datoriilor la zi față de bugetul public, precum și face/fac dovada altor condiții de eligibilitate ale solicitantului și ale proiectului prevăzute ghidul solicitantului aplicabil.
33. Înțeleg că AMPTJ/OIPTJ sesizează organele de urmărire penală, atunci când constată că una sau mai multe declarații depuse de solicitant sunt false, inexacte sau conțin informații eronate care pot conduce la decizii eronate de către autoritățile de management, în termenele prevăzute de legislația în vigoare aplicabilă, calculate de la data constatării acestor stări de fapt.
34. Declar că sunt pe deplin autorizat să semnez această declaraţie în numele <denumire entitate juridica> și declar că am înțeles și am luat la cunoștință de toate prevederile ghidului solicitantului, a schemei de măsuri aplicabile, precum și a celorlalte prevederi legale incidente.

Nume complet reprezentant legal

Funcție

Semnătură

Data

1. Diminuarea numărului mediu de salariați cu procentele menționate se va raporta la anul anterior deschiderii apelului de proiecte și se va menține pe perioada de implementare a proiectului până la termenul limită de demonstrare a atingerii indicatorului conform Ghidului solicitantului și contractului de finanțare, respectiv numărul de locuri de muncă pentru care solicitantul se angajează că le creează în urma implementării proiectului, ulterior intervenind obligația menținerii locurilor de muncă nou create aferente investiției, pe întreaga perioadă de durabilitate. [↑](#footnote-ref-1)
2. Nu vor conduce la respingerea cererii de finanțare acele limite ale dreptului de proprietate care nu sunt incompatibile cu realizarea activităților proiectului (spre ex. servituți legale, servitutea de trecere cu piciorul etc). [↑](#footnote-ref-2)